वाशिंगटन से प्राप्त एक समाचार के अनुसार विज्ञान इस दिशा में प्रयासरत हैं कि रोबोट को कैसे विल्लियों जैसे सहज बना दिए जायें। हम सभी ने देखा है कि बिल्लियाँ जब कूद फाँद करती हैं तो सदैव अपने पंजों पर ही गिरती हैं। बिल्लियों के कूदने के बाद अपने पंजों पर ही गिरने की इसी कला को विज्ञानी रोबोटों में भी विकसित करना चाहते हैं। जार्जिया में स्थित ‘टेक स्कूल ऑफ़ इंटरएक्टिव कम्प्यूटिंग’ में शोधार्थी बिल्ली के कूदने और उछलने की कला पर कार्यरत हैं। यहॉँ एक तथ्य का उल्लेख करना समीचीन होगा कि मनुष्यों को कूदने या उछलने की ‘लैंडिंग’ की ‘ट्रेनिंग’ देनी पड़ती है पर बिल्लियाँ बिना किसी ट्रेनिंग के इस कला में माहिर होती हैं। यदि बिल्ली रोबोटों में इस कला को विकसित करने में सफलता प्राप्त हो गई तो ऐसे रोबोटों से ढेर सारे काम लेने में सुविधा हो जायेगी ।